CELEX: 31981R1664
Language: el
Date: 1981-06-23 00:00:00
Title: Κανονισμός (ΕΟΚ) αριθ. 1664/81 τής Επιτροπής τής 23ης Ιουνίου 1981 περί ογδόης τροποποιήσεως τού κανονισμού (ΕΟΚ) αριθ. 223/77 «περί τών διατάξεων εφαρμογής ως καί τών μέτρων απλουστεύσεως τού καθεστώτος τής κοινοτικής διαμετακομίσεως»

Avis juridique important

|

31981R1664

Κανονισμός (ΕΟΚ) αριθ. 1664/81 τής Επιτροπής τής 23ης Ιουνίου 1981 περί ογδόης τροποποιήσεως τού κανονισμού (ΕΟΚ) αριθ. 223/77 «περί τών διατάξεων εφαρμογής ως καί τών μέτρων απλουστεύσεως τού καθεστώτος τής κοινοτικής διαμετακομίσεως»  

Επίσημη Εφημερίδα αριθ. L 166 της 24/06/1981 σ. 0011 - 0012 Ισπανική ειδική έκδοση: Κεφάλαιο 02 τόμος 8 σ. 0272  Πορτογαλική ειδική έκδοση : Κεφάλαιο 02 τόμος 8 σ. 0272 

***** ιο11,1στ1,2ιο16,1στ2 ΚΑΝΟΝΙΣΜΟΣ (ΕΟΚ) αριθ. 1664/81 ΤΗΣ ΕΠΙΤΡΟΠΗΣ  της 23ης Ιουνίου 1981  περί ογδόης τροποποιήσεως του κανονισμού (ΕΟΚ) αριθ. 223/77 « περί των διατάξεων εφαρμογής ως και των μέτρων απλουστεύσεως του καθεστώτος της κοινοτικής διαμετακομίσεως»  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 222/77 του Συμβουλίου της 13ης Δεκεμβρίου 1976 περί της κοινοτικής διαμετακομίσεως (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 57,  Εκτιμώντας:  ότι το άρθρο 23 του κανονισμού (ΕΟΚ) αριθ. 223/77 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 3298/80 (3), προβλέπει ότι, στο πλαίσιο του συστήματος των κατ' αποκοπή εγγυήσεων, δια της αποδοχής της εγγυήσεως από το τελωνειακό ταμείο εγγυήσεων, εξουσιοδοτείται ο εγγυητής να εκδίδει τίτλο ή τίτλους κατ' αποκοπή εγγυήσεως για πράξεις κοινοτικής διαμετακομίσεως·  ότι η πείρα έχει αποδείξει ότι είναι αναγκαίο για τον εγγυητή να δύναται να περιορίζει, κατά τη χορήγηση των τίτλων της κατ' αποκοπή εγγυήσεως, την έκταση του κινδύνου που αποδέχεται δια της εκδόσεως των τίτλων αυτών· ότι κρίνεται σκόπιμο να του επιτραπεί χάριν πειραματισμού να επισημαίνει τον περιορισμό αυτόν επί του εγγράφου των ως άνω τίτλων·  ότι ο κανονισμός (ΕΟΚ) αριθ. 223/77 πρέπει, ως εκ τούτου, να τροποποιηθεί·  ότι οι διατάξεις που προβλέπονται στον παρόντα κανονισμό είναι σύμφωνες με τη γνώμη της Επιτροπής Κοινοτικής Διαμετακομίσεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 223/77 τροποποιείται ακολούθως:  1. Μετά το πρώτο εδάφιο του άρθρου 23 παράγραφος 1 παρεμβάλλονται τα ακόλουθα εδάφια:  «Ο εγγυητής δύναται να εκδίδει τίτλους κατ' αποκοπή εγγυήσεως:  - οι οποίοι δεν ισχύουν για πράξη κοινοτικής διαμετακομίσεως που αφορά εμπορεύματα του πίνακα που αναφέρεται στο παράρτημα ΧΙΙΙ, και  - οι οποίοι δύνανται να χρησιμοποιηθούν μέχρι επτά τίτλους κατ ' ανώτατο όριο και κατά μέσο μεταφοράς, σύμφωνα με την έννοια του άρθρου 16 παράγραφος 2 του κανονισμού (ΕΟΚ) αριθ. 222/77, για εμπορεύματα άλλα από εκείνα που αναφέρονται στην πρώτη περίπτωση.  Για το ποσό αυτό, ο εγγυητής αναγράφει στους τίτλους κατ' αποκοπή εγγυήσεως, διαγωνίως και με κεφαλαία γράμματα, μία από τις ακόλουθες ενδείξεις:  ΠΕΡΙΟΡΙΣΜΕΝΗ ΙΣΧΥΣ: ΕΦΑΡΜΟΓΗ ΑΡΘΡ. 23, ΠΑΡ. 1, ΕΔΑΦ. 2, ΚΑΝ. (ΕΟΚ) 223/77  BEGRAENSET GYLDIGHED: ANV. AF ART. 23, STK. 1, 2. AFS. FO (EOEF) 223/77  BESCHRAENKTE GELTUNG: ANWENDG. ART. 23 ABS. 1 UNTERABS. 2 VO (EWG) 223/77  LIMITED VALIDITY: REG. (EEC) 223/77, APPLICATION ART. 23 (1) 2ND SUBPARA.  VALIDITE LIMITEE: APPLICATION ART. 23, PAR. 1, AL. 2, REGL. (CEE) 223/77  VALIDITA LIMITATA: APPLICAZIONE ART. 23, PAR. 1, 20 COMMA, REG. (CEE) 223/77  BEPERKTE GELDIGHEID: TOEPASSING ART. 23, LID. 1, 2E AL., VER. (EEG) 223/77».  2. Η παράγραφος 3 του άρθρου 23 αντικαθίσταται από το ακόλουθο κείμενο:  «3. Με την επιφύλαξη των διατάξεων της παραγράφου 1 εδάφια δεύτερο και τρίτο και του άρθρου 24, κάθε τίτλος κατ' αποκοπή εγγυήσεως επιτρέπει στον κυρίως υπόχρεο να πραγματοποιεί πράξη κοινοτικής διαμετακομίσεως. Ο τίτλος προσκομίζεται στο τελωνειακό γραφείο αναχωρήσεως και φυλάσσεται από αυτό».  Άρθρο 2  Ο παρών κανονισμός αρχίζει να ισχύει την 1η Ιουλίου 1981.  Εφαρμόζεται μέχρι τις 30 Ιουνίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 23 Ιουνίου 1981.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 38 της 9. 2. 1977, σ. 1.  (2) ΕΕ αριθ. L 38 της 9. 2. 1977, σ. 20.  (3) ΕΕ αριθ. L 344 της 19. 12. 1980, σ. 16.